Rikunarita-ORG/Wikinium huggingface dataset:
# President d'a Republica Popular China

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Xi Jinping, actual president d'a Republica Popular China
O **president d'a Republica Popular China** (en chinés: 中华人民共和国主席 o 国家主席; en pinyin: *Zhōnghuá Rénmín Gònghéguó Zhǔxí o Guójiā Zhǔxí)* ye o chefe d'Estau d'a Republica Popular China. Seguntes a constitución chinesa, a presidencia ye un cargo ceremonial con poders limitaus.

Dende o 14 de marzo de 2013, o president d'a Republica Popular China ye Xi Jinping substituyindo a Hu Jintao.

## Vinclos externos

* (en) Sitio web oficial d'a Presidencia d'a Republica Popular China
# Glaciar

Noruega, glaciar de Briksdal.
Bolivia, glaciar de Sorata.
Washington, glaciar Lyman.
Un **glaciar** ye una masa gran de chelo formata a partir de l'acumulación de nieu en zonas a on s'acumula més que se reviene. Esta nieu la apisona la nieu que cai l'anyata vinient y recristaliza.

Dimpués de recristalizar lo chelo, que tiene propiedaz plasticas, se deforma y va fluindo por l'acción de la gravedat ta las zonas baixas y calients on se funde.

Lo chelo de lo glaciar se converte en un achent cheolochico important, que sin contribuir a la meteorización, produce en cambio una intensa erosión, un transporte y una sedimentación.

## Etimolochía

En aragonés se diz a vegadas chelera a os glaciars pirenencos, forma que ye l'equivalent fonetico a *geleira* en galaicoportugués. En la mayor parte de las luengas europeas se fa servir un derivato de l'arpitán *glacier*, trasmeso por lo francés. *glacier* provién de *glace*, "chelo", que ye a evolución de lo latín *glacia*. Cuan lo cheologo y paleontologo uescán Lucas Mallada traduciba un libro francés ta lo castellano y se trobó la palabra *glacier*, que no teneba en prencipio equivalent en castellano, escribió *yo a esto lo llamo chelera, pero me temo que esta palabra no es muy castellana*.

## Tipos de glaciars

Bi n'ha muitos tipos, pero los fundamentals son:

* *Glaciars de casquet*: cubren amplas extensions, lo chelo s'acumula en o centro on se mueve ta la periferia enta totas direccions. Son los glaciars que bi ha en los polos.
* *Glaciars de val*: ocupan lo cabalto d'una val dende a on que baixan ocupando lo fondón dica a on que se funde lo chelo. Los glaciars pirenencos son un subtipo de glaciar de val, que nomás cubre la part alta de la val, (circo), y por ixo son "glaciars de circo".

## Se veiga tamién

* Glaciar de semontano.

## Referencias

Anvista panoramica d'o glaciar Perito Moreno (Archentina).